VALSTYBINĖS LIGONIŲ KASOS

PRIE SVEIKATOS APSAUGOS MINISTERIJOS

DIREKTORIUS

ĮSAKYMAS

DĖL VALSTYBINĖS LIGONIŲ KASOS PRIE SVEIKATOS APSAUGOS MINISTERIJOS DIREKTORIAUS 2005 M. BIRŽELIO 30 D. ĮSAKYMO NR. 1K-81 „DĖL ASMENS SVEIKATOS PRIEŽIŪROS PASLAUGŲ IR SVEIKATOS PROGRAMOSE NUMATYTŲ PASLAUGŲ, UŽ KURIAS MOKAMA IŠ PRIVALOMOJO SVEIKATOS DRAUDIMO FONDO BIUDŽETO, KLASIFIKATORIAUS PATVIRTINIMO“ PAKEITIMO

2014 m. liepos 23 d. Nr. 1K-183

Vilnius

Vadovaudamasis Lietuvos Respublikos sveikatos apsaugos ministro 2014 m. birželio 30 d. įsakymu Nr. V-748 „Dėl Lietuvos Respublikos sveikatos apsaugos ministro 2006 m. gegužės 12 d. įsakymo Nr. V-381 „Dėl Inkstų transplantacijos paslaugų teikimo ir apmokėjimo tvarkos aprašo patvirtinimo ir Lietuvos Respublikos sveikatos apsaugos ministro 1999 m. rugsėjo 24 d. įsakymo Nr. 411 „Dėl žmogaus organų ir audinių transplantacijos paslaugų teikimo viešosiose įstaigose reikalavimų ir bazinių kainų nustatymo“ pakeitimo“ pakeitimo“ ir Lietuvos Respublikos sveikatos apsaugos ministro 2014 m. birželio 6 d. įsakymu Nr. V-660 „Dėl Dienos stacionaro paslaugų teikimo ir jų išlaidų apmokėjimo tvarkos aprašo patvirtinimo“:

1. P a k e i č i u Asmens sveikatos priežiūros paslaugų ir sveikatos programose numatytų paslaugų, už kurias mokama iš Privalomojo sveikatos draudimo fondo biudžeto, klasifikatorių, patvirtintą Valstybinės ligonių kasos prie Sveikatos apsaugos ministerijos direktoriaus 2005 m. birželio 30 d. įsakymu Nr. 1K-81 „Dėl Asmens sveikatos priežiūros paslaugų ir sveikatos programose numatytų paslaugų, už kurias mokama iš Privalomojo sveikatos draudimo fondo biudžeto, klasifikatoriaus patvirtinimo“, ir dalyje „05 / Sveikatos programoms ir kitoms sveikatos draudimo išlaidoms“:

1.1. eilutėje „05 08 01/ Žmogaus organų ir audinių transplantacijos paprastųjų išlaidų finansavimo programai (neįskaitant išlaidų potencialiems donorams paruošti) /10/ Žmogaus organų ir audinių transplantacijos programos paslaugos suaugusiesiems, teikiamos ambulatorinėmis sąlygomis“:

1.1.1. išbraukiu šiuos paslaugų kodus ir jų pavadinimus:

„2114	Inkstų transplantacijos I-1 etapas, pacientų atranka transplantacijai (ambulatoriškai), kai neatliekami Tvarkos aprašo 20 punkte nurodyti tyrimai
2115	Inkstų transplantacijos I-2 etapas, pacientų atranka transplantacijai (ambulatoriškai), kai atliekami Tvarkos aprašo 20 punkte nurodyti tyrimai
2116	Inkstų transplantacijos II etapas, potencialaus recipiento periodiškas ištyrimas (ambulatoriškai)
2117	Inkstų transplantacijos III-1 etapas, potencialaus recipiento atranka ir ištyrimas gyvo donoro inksto transplantacijai (ambulatoriškai)
2118	Inkstų transplantacijos V-1.1 etapas, potencialaus gyvo donoro atranka ir ištyrimas, pirminė atranka (1 potencialaus donoro atrankos kaina, apmokama ne daugiau kaip 3 potencialių donorų atranka, ambulatoriškai), kai neatliekami Tvarkos aprašo 40 punkte nurodyti tyrimai
2119	Inkstų transplantacijos V-1.2 etapas, potencialaus gyvo donoro atranka ir ištyrimas, pirminė atranka (1 potencialaus donoro atrankos kaina, apmokama ne daugiau kaip 3 potencialių donorų atranka, ambulatoriškai), kai atliekami Tvarkos aprašo 40 punkte nurodyti tyrimai
2120	Inkstų transplantacijos V-2 etapas, potencialaus gyvo donoro atranka ir ištyrimas, antrinė atranka (1 potencialaus donoro, ambulatoriškai)
2121	Inkstų transplantacijos X-1 etapas, recipiento ambulatorinis stebėjimas po transplantacijos iki 6 mėnesių
2122	Inkstų transplantacijos X-2 etapas, recipiento ambulatorinis stebėjimas po transplantacijos nuo 6 iki 12 mėnesių
2123	Inkstų transplantacijos X-3 etapas, recipiento ambulatorinis stebėjimas daugiau nei 12 mėnesių po transplantacijos“

1.1.2. po paslaugos, žymimos kodu „3215“, pavadinimo „Ragenos transplantacijos XI etapas, ragenos recipiento ambulatorinis stebėjimas ir gydymas po transplantacijos operacijos“ įrašau šiuos paslaugų kodus ir jų pavadinimus:

„3254	Inkstų transplantacijos I etapas, pacientų atranka inksto transplantacijai (ambulatorinė)
3255	Inkstų transplantacijos II etapas, periodiškas recipiento ištyrimas (ambulatorinis), apmokamos ne daugiau kaip 6 paslaugos per metus vienam recipientui
3256	Inkstų transplantacijos III-1.1 etapas, recipiento atranka ir ištyrimas gyvo donoro inksto transplantacijai (ambulatorinis)
3257	Inkstų transplantacijos III-1.2 etapas, recipiento atranka ir ištyrimas gyvo donoro inksto transplantacijai, esant nesuderinamoms donoro ir recipiento kraujo grupėms (ambulatorinis)
3258	Inkstų transplantacijos V-1 etapas, potencialaus gyvo donoro pirminė atranka ir ištyrimas (1 potencialaus donoro atrankos kaina, apmokama ne daugiau kaip 3 donorų, skirtų vienam recipientui, atranka ir ištyrimas per metus)
3259	Inkstų transplantacijos V-2 etapas, potencialaus gyvo donoro antrinė atranka ir ištyrimas (1 potencialaus donoro atrankos kaina, apmokama ne daugiau kaip 3 donorų, skirtų vienam recipientui, atranka ir ištyrimas per metus)
3260	Inkstų transplantacijos XI etapas, recipiento ambulatorinis stebėjimas po transplantacijos (vienas apsilankymas)“

1.2. eilutėje „05 08 01/ Žmogaus organų ir audinių transplantacijos paprastųjų išlaidų finansavimo programai (neįskaitant išlaidų potencialiems donorams paruošti) /10/ Žmogaus organų ir audinių transplantacijos programos paslaugos suaugusiesiems, teikiamos stacionaro sąlygomis“:

1.2.1. išbraukiu šiuos paslaugų kodus ir jų pavadinimus:

„2124	Inkstų transplantacijos III-2 etapas, potencialaus recipiento atranka ir ištyrimas mirusio donoro inksto transplantacijai
2125	Inkstų transplantacijos IV-1.1 etapas, potencialaus recipiento paruošimas inksto transplantacijai prieš gyvo donoro transplantaciją (3 dienos stacionare), įprastos rizikos recipiento
2126	Inkstų transplantacijos IV-1.2 etapas, potencialaus recipiento paruošimas inksto transplantacijai prieš gyvo donoro transplantaciją (3 dienos stacionare), vidutinės / didelės rizikos recipiento
2127	Inkstų transplantacijos IV-2.1 etapas, potencialaus recipiento paruošimas inksto transplantacijai prieš mirusio donoro transplantaciją (1 diena stacionare), įprastos rizikos recipiento
2128	Inkstų transplantacijos IV-2.2 etapas, potencialaus recipiento paruošimas inksto transplantacijai prieš mirusio donoro transplantaciją (1 diena stacionare), vidutinės / didelės rizikos recipiento
2129	Inkstų transplantacijos V-3 etapas, potencialaus gyvo donoro atranka ir ištyrimas, papildomas potencialaus donoro ištyrimas (atliekamas stacionare praėjus daugiau kaip 10 dienų nuo potencialaus gyvo donoro ištyrimo)
2131	Inkstų transplantacijos VII-1 etapas, inksto paėmimo iš gyvo donoro operacija
2132	Inkstų transplantacijos VII-2 etapas, inksto paėmimo iš mirusio donoro operacija
2133	Inkstų transplantacijos VIII etapas, gyvo / mirusio donoro inksto transplantacijos operacija
2134	Inkstų transplantacijos IX-1 etapas, recipiento gydymas ir ištyrimas stacionare po transplantacijos (30 dienų stacionare), įprastos rizikos recipientai
2135	Inkstų transplantacijos IX-2 etapas, recipiento gydymas ir ištyrimas stacionare po transplantacijos (30 dienų stacionare), vidutinės rizikos recipientai
2136	Inkstų transplantacijos IX-3 etapas, recipiento gydymas ir ištyrimas stacionare po transplantacijos (30 dienų stacionare), didelės rizikos recipientai
2137	Inkstų transplantacijos XI etapas, ūmios inksto atmetimo reakcijos po transplantacijos diagnostika ir gydymas (30 dienų stacionare)
2138	Inkstų transplantacijos XII-1 etapas, citomegalo viruso infekcijos (CMV) profilaktika ir gydymas po transplantacijos, skiriant vaistą Cytotect (21 diena stacionare)
2139	Inkstų transplantacijos XII-2 etapas, citomegalo viruso infekcijos (CMV) profilaktika ir gydymas po transplantacijos, neskiriant vaisto Cytotect (21 diena stacionare)“

1.2.2. po paslaugos, žymimos kodu „3221“, pavadinimo „Ragenos transplantacijos XII etapas, ragenos atmetimo reakcijos ištyrimas ir gydymas“ įrašau šiuos paslaugų kodus ir jų pavadinimus:

„3261	Inkstų transplantacijos III-2 etapas, recipiento atranka ir ištyrimas mirusio donoro inksto transplantacijai (stacionarinis)
3262	Inkstų transplantacijos IV-1.1 etapas, recipiento paruošimas prieš gyvo donoro inksto transplantaciją įprastos rizikos recipientui
3263	Inkstų transplantacijos IV-1.2 etapas, recipiento paruošimas prieš gyvo donoro inksto transplantaciją vidutinės / didelės rizikos recipientui
3264	Inkstų transplantacijos IV-2.1 etapas, recipiento paruošimas prieš mirusio donoro inksto transplantaciją įprastos rizikos recipientui
3265	Inkstų transplantacijos IV-2.2 etapas, recipiento paruošimas prieš mirusio donoro inksto transplantaciją vidutinės / didelės rizikos recipientui
3266	Inkstų transplantacijos IV-3.1 etapas, recipiento paruošimas prieš gyvo donoro inksto transplantaciją, esant nesuderinamoms donoro ir recipiento kraujo grupėms (pradinis paruošimas)
3267	Inkstų transplantacijos IV-3.2 etapas, recipiento paruošimas prieš gyvo donoro inksto transplantaciją, esant nesuderinamoms donoro ir recipiento kraujo grupėms (galutinis paruošimas)
3268	Inkstų transplantacijos IV-4 etapas, sensitizuoto recipiento paruošimas prieš gyvo donoro inksto transplantaciją
3269	Inkstų transplantacijos VII-1 etapas, gyvo donoro inksto paėmimo operacija
3270	Inkstų transplantacijos VII-2-1 etapas, mirusio donoro inksto paėmimo operacija, konservuojant imersijos būdu
3271	Inkstų transplantacijos VII-2-2 etapas, mirusio donoro inksto paėmimo operacija, konservuojant perfuzijos būdu
3272	Inkstų transplantacijos IX etapas, gyvo / mirusio donoro inksto transplantacijos operacija
3273	Inkstų transplantacijos X-1 etapas, recipiento ištyrimas ir gydymas stacionare po transplantacijos, įprastos rizikos recipientai
3274	Inkstų transplantacijos X-2 etapas, recipiento ištyrimas ir gydymas stacionare po transplantacijos, vidutinės rizikos recipientai
3275	Inkstų transplantacijos X-3 etapas, recipiento ištyrimas ir gydymas stacionare po transplantacijos, didelės rizikos recipientai
3276	Inkstų transplantacijos XII etapas, transplantuoto inksto biopsija, vykdoma pagal protokolą
3277	Inkstų transplantacijos XIII-1 etapas, lengvo / vidutinio laipsnio ūminės inksto atmetimo reakcijos po transplantacijos diagnostika ir gydymas
3278	Inkstų transplantacijos XIII-2 etapas, sunkaus laipsnio ūminės inksto atmetimo reakcijos po transplantacijos diagnostika ir gydymas
3279	Inkstų transplantacijos XIV-1 etapas, citomegalo viruso (CMV) infekcijos gydymas po transplantacijos
3280	Inkstų transplantacijos XIV-2 etapas, atsparios citomegalo viruso (CMV) infekcijos gydymas po transplantacijos
3281	Inkstų transplantacijos XV etapas, recipiento gydymas stacionare po inksto transplantacijos dėl kitų su inksto transplantacija susijusių priežasčių“

1.3. eilutėje „01 04 02/ Dienos stacionaro paslaugoms /3/ Dienos stacionaro paslaugos“:

1.3.1. vietoj paslaugos, žymimos kodu „166“, pavadinimo „Akušerija“ įrašau šį paslaugos pavadinimą:

„166	Nėštumo patologija“

1.3.2. vietoj paslaugos, žymimos kodu „170“, pavadinimo „Traumatologija-ortopedija“ įrašau šį paslaugos pavadinimą:

„170	Ortopedija traumatologija“

1.3.3. vietoj paslaugos, žymimos kodu „3072“, pavadinimo „Terapija“ įrašau šį paslaugos pavadinimą:

„3072	Vidaus ligos“

2. Nustatau, kad šiuo įsakymu patvirtinti asmens sveikatos priežiūros paslaugų kodai ir jų pavadinimai taikomi paslaugoms, suteiktoms nuo 2014 m. liepos 1 d.

Direktorius	Algis Sasnauskas